als_Latn dik_Latn sag_Latn
Ndeshja e parë e Poloni-Greqi, e EURO 2012 u hap me barazim.
Polakët e nisën mirë takimin, duke dominuar në pjesën e parë. Luhej minuta e 17-të kur pas një aksioni të shpejtë nga krahu, arritën të realizojnë me anë të Robert Lewandowskit, i cili shënoi për 1-0.
Pjesa e dytë nis shumë më ndryshe nga ai i pjesës së parë. Pas një harkimi në zonë dhe gabimit të Szczesnyt, ishte Salpingidis ai që shënoi për 1-1 nga afëria (51’).
Ndeshja kështu ndryshoi rrjedhën. Grekët filluan të aplikojnë lojën e tyre monotone me shumë ndërprerje, ndërsa pas një pasimi të bukur në zonë i cili vuri në pozitë shënimi Salpingidisin, portieri i Arsenalit, Szczesny u detyrua ta ndalë në mënyrë të pa lejuar sulmuesin grek, duke u përjashtuar nga loja dhe duke ua dhënë rastin grekëve të kalojnë në epërsi me anë të penaltisë.
Në lojë hyri portieri i PSV-së, Tyton, i cili në mënyrë heroike ndali penaltinë e goditur nga kapiteni i Greqisë, Karagounis (70’).
Polonia kërkoi golin e fitores pas këtij intervenimi bravoroz, por nuk arriti ta gjente dot portën, duke bërë që ky takim, i pari i Euro 2012, të përfundojë me barazim 1-1.
http://youtu.be/qHU0DYwB9Jg
/asport/
You must be logged in to post a comment Login
als_Latn als_Latn als_Latn als_Latn als_Latn als_Latn zho_Hans mlt_Latn eng_Latn